OpenLLM-France/wikimedia huggingface dataset:
# Ecir Editorial

Ecir Editorial és una editorial valenciana fundada l'any 1942 per un grup de professors motivats per Emilio López Mezquida. Es dedica a la publicació de materials per al món educatiu, adaptats a la situació de cada moment i d'acord amb el currículum dels diferents països, amb els seus propis continguts i en la seua llengua.
Amb més de 1.000 títols en catàleg, recentment han incorporat una línia de literatura infantil. Publiquen en valencià, castellà i gallec.

## Referències

* ↑ Esquela d'Emilio López Mezquida a Las Provincias
* ↑ Editorial Ecir a slideshare.net
* ↑ Ecir editorial a todostuslibros.com
* ↑ Editorial Ecir a LinkedIn
# Nephelochloa

Nephelochloa és un gènere de plantes de la família de les poàcies.

## Referències

* ↑ Boissier, Pierre Edmond. 1844. Diagnoses Plantarum Orientalium Novarum, ser. 1, 1(5): 72
* ↑ Tropicos, Nephelochloa Boiss.
* ↑ Grassbase - The World Online Grass Flora
* ↑ Kew World Checklist of Selected Plant Families
* ↑ Cabi, E. & M. Doğan. 2012. Poaceae. 690–756. In A. Güner, S. Aslan, T. Ekim, M. Vural & M. T. Babaç (editors) Türkiye Bitkileri Listesi. Nezahat Gökyiğit Botanik Bahçesi ve Flora Araştırmaları Derneği Yayını, Istanbul
# Miguel Ángel Echevarría Daubagna

Miguel Ángel Echevarría Daubagna (Vitòria, 1942) és un empresari i polític basc. Ha estat conseller-president de l'empresa Transport Públic Vitòria (TUVISA), conseller de l'empresa Aigües Vitòria (AMVISA), vocal de la Cambra de Comerç d'Àlaba, president fundador de la Federació Empresarial de Comerç i exconseller de la Societat Esportiva Saski Baskonia de Bàsquet.
Com a militant del Partit Popular d'Àlaba ha estat regidor de Vitòria el 1979-1983 i 1991-1999 i primer tinent d'alcalde des de 1999. També ha estat diputat de la Junta Provincial d'Àlaba el 1983-1987 i senador per Àlaba a les eleccions generals espanyoles de 1996.

## Referències

* ↑ España, Senado de. «Ficha del Senador» (en castellà). [Consulta: 25 juny 2017].
# Trongisvágsfjørður

El Trongisvágsfjørður, pronunciat [ˈtɹɔnʤɪsvɔksˌfjøːɹʊr] en feroès, és un fiord de l'illa de Suðuroy, a les illes Fèroe. Té una longitud aproximada de 7 km i una orientació nord-oest sud-est. Es troba tot ell dins dels límits municipals de Tvøroyri. Hi ha cinc pobles a les seves ribes: Froðba i Tvøroyri a la riba nord, Øravík i Ørðavíkarlíð a la riba sud i Trongisvágur al fons del fiord. Ensems el 2019 aquests pobles tenien un total de 1715 habitants.
Hi ha tres illots dins del fiord, tots ells enfront de la riba sud. El més gran es diu Tjaldavíkshólmur, fa 7,5 hectàrees. Amb això és el cinquè en superfície de tot l'arxipèlag i té es seu punt més alt a 30 metres d'alçada.
El port per a transbordadors anomenat Krambatangi es troba al costat sud del fiord, entre Trongisvágur i Øravík. Aquest port era a Drelnes fins al 2005, quan va entrar en servei el nou ferri Smyril, que va requerir la construcció d'un nou port. Drelnes es troba a uns centenars de metres més a l'est que Krambatangi, al mateix fiord. Fins aquí hi arriba el ferri de la línia 7 que connecta el port amb Tórshavn fins a 3 cops al dia, tots els dies de la setmana.

## Referències

* 1 2 «Mapa de les Fèroe» (en danès). Trap Danmark. [Consulta: 1r novembre 2019].
* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* ↑ «Størstu hólmar - Tjaldavíkshólmur» (en feroès). us.fo. Arxivat de l'original el 2016-03-05. [Consulta: 8 novembre 2019].
* ↑ «7 Tvøroyri - Tórshavn» (en anglès). Strandfaraskip. Arxivat de l'original el 2019-10-19. [Consulta: 24 gener 2020].

## Vegeu també

* Llista de fiords de les Illes Fèroe
# Teòfane

Teòfane (en grec antic Θεοφάνη), va ser, segons la mitologia grega, una filla del rei Bisaltes que estava dotada d'una extraordinària bellesa.
Molts herois la volien, però Posidó es va enamorar d'ella i per allunyar-la dels competidors, la va portar a l'illa de Crumissa, una illa desconeguda pels geògrafs, o potser el nom ha estat alterat per la llegenda. Els pretendents, però, van saber del lloc on s'amagava i van sortir a buscar-la. Posidó, per enganyar-los, va transformar la noia en una ovella i ell mateix es va transformar en moltó. Al mateix temps, tots els habitants de l'illa van quedar convertits en ovelles. Quan els pretendents van arribar a l'illa només van veure ramats, i van decidir menjar-se'ls. Posidó els va transformar en llops.
Més endavant, Posidó, encara en forma de moltó, es va unir amb Teòfane, que li va donar un fill, el moltó de velló d'or que més tard es va endur Frixos.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 511. ISBN 9788496061972.
# Sioux City

Sioux City és una població dels Estats Units a l'estat d'Iowa. Segons el cens del 2008 tenia 82.807 habitants.

## Demografia

Segons el cens del 2000, Sioux City tenia 85.013 habitants, 32.054 habitatges, i 21.091 famílies. La densitat de població era de 599 habitants/km².
Dels 32.054 habitatges en un 33,4% hi vivien nens de menys de 18 anys, en un 49,1% hi vivien parelles casades, en un 12,2% dones solteres, i en un 34,2% no eren unitats familiars. En el 27,7% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,1% tenia menys de 18 anys, un 11% entre 18 i 24, un 28,5% entre 25 i 44, un 20,2% de 45 a 60 i un 13,3% 65 anys o més.
L'edat mediana era de 33 anys. Per cada 100 dones de 18 o més anys hi havia 92,2 homes.
La renda mediana per habitatge era de 37.429 $ i la renda mediana per família de 45.751 $. Els homes tenien una renda mediana de 31.385 $ mentre que les dones 22.470 $. La renda per capita de la població era de 18.666 $. Entorn del 7,9% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Alan J. Heeger (1936 -) físic i químic, Premi Nobel de Química de l'any 2000 (n. 1936).

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sioux City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Sioux City». American Fact Finder. Oficina del Cens dels Estats Units, 12-01-2010.
# Nephelomys albigularis

Nephelomys albigularis és una espècie de mamífer rosegador de la família dels cricètids. Viu a Colòmbia, l'Equador, Panamà, el Perú i Veneçuela. Es tracta d'un animal nocturn i omnívor. El seu hàbitat natural són els boscos primaris i secundaris. Es creu que no hi ha cap amenaça significativa per a la supervivència d'aquesta espècie, però la desforestació afecta el seu medi de manera important.

## Referències

* ↑ Reid, F. et al. Nephelomys albigularis. UICN 2016. Llista Vermella d'espècies amenaçades de la UICN, edició 2016, consultada el 20 gener 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Trau

Es denomina trau, la incisió, generalment recta, feta en una peça de roba (camisa, jaqueta, abric, etc.) per tal de cordar-la fent-hi passar un botó. El botó i el trau configuren un tipus de tancament tèxtil.
Els traus són forats practicats en la part oposada a la posició del botó de manera que passant aquest a través del trau queda tancada o fixada la peça. Perquè no s'obrin, els traus van rematats amb tela o més freqüentment amb fil. Per aconseguir puntades més gruixudes i donar-los bona presència, es recomana l'ús de fil de torçal o fil doble. Generalment, els traus es rematen a màquina i es recomana que la puntada sigui molt junta perquè no s'esfilagarsin.
Algunes recomanacions per fer traus són:
* La mesura del trau ha de ser adequada a les dimensions del botó que ha d'estar disponible al moment de la seva confecció. Per a botons de forma irregular és aconsellable fer una prova sobre una altra tela abans d'obrir el trau.
* Els traus alineats en una peça han de tenir tots la mateixa mesura.
* Per assegurar el seu cosit, es recomana posar una entretela en les parts de la peça on ha d'anar col·locat el trau.

## Curiositats

El trau de la solapa de les jaquetes o dels abrics procedeix del seu origen militar. Les casaques anaven cordades en el punt d'arrencada del coll i es descordaven solament per comoditat. Els sastres van mantenir el trau en el lloc en què es trobava encara que en l'actualitat no hi ha botó a l'altre costat. El trau en la solapa masculina serveix actualment per col·locar algun ornament com un clavell, o un altre tipus de flor, a part de pins, insígnies, oficials o d'algun tipus d'associació o condecoracions d'empresa per motius diversos.
En una peça es denomina trau a l'orifici o tall resultant de la unió de dos cercles, generalment iguals i en línia.

## Referències

* ↑ No s'ha de confondre el trau amb l'ullet, que és un foradet rodó per on es passa un cordó, i que s'usa sobretot en certs tipus de calçat (com ara sabates i botes de cordons), però rarament en la roba.
* ↑ DCVB-Trau

## Enllaços externs

* Confecció de traus
* Confecció manual de traus Arxivat 2008-12-22 a Wayback Machine.
Viccionari
# Myotis diminutus

Myotis diminutus és una espècie de ratpenat de la família dels vespertiliònids. Fou descrit com a espècie el 2011, tot i que havia estat descobert el 1979. Viu als boscos de l'est dels Andes a l'Equador.
Pesa 3,5 grams i la llargada dels braços inferiors és 33 mm. És l'espècie més petita del gènere Myotis. Té el pelatge marró. Els pèls a la panxa són més clars a l'arrel que a la punta. A l'esquena no hi ha gaire diferència de color.

## Bibliografia

* Moratelli, R.; Wilson, D. E. «A new species of Myotis Kaup, 1829 (Chiroptera, Vespertilionidae) from Ecuador». Mammalian Biology, 76, 5, 2011, pàg. 608-614. DOI: 10.1016/j.mambio.2010.10.003.
* «New bat species found in Ecuador». BBC, 15-11-2010.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Neckargau

El Neckargau és una regió històrica d'Alemanya al ducat de Suàbia al nord del modern estat de Baden-Württemberg. Agafa el seu nom del riu Neckar.
De vers 650 a 750 fou dominada pel llinatge merovingi dels Pleonungen (als quals es remunta probablement el nom Plieningen) o Hatten. Del 1050 a 1077 era comte Eberhard VI de Nellenburg el Beatífic que governava també com a comte al Zürichgau.
# Bohuslav Matěj Černohorský

Bohuslav Matěj Černohorský (Nymburk, 16 de febrer de 1684 - Graz, 1 de juliol de 1742) fou un compositor, organista i professor txec de l'època barroca. Va escriure entre altres obres motets, altres obres corals (la Laudetur fuga Jesus Christus és citada per la Biblioteca Barroca de Música com a excel·lent exemple del seu tipus) i obres en solitari per a orgue.

## Biografia

Era fill d'un cantor de Nimburk anomenat Samuel Černohorský. Del 1700 al 1702 va estudiar filosofia a la universitat de Praga. El 1704 Černohorský esdevingué membre del franciscà convencional; després, el 1708 fou ordenat sacerdot. Tot i això, el 1710 Černohorský va ser expulsat de les terres txeques durant deu anys i va marxar cap a Assís, Itàlia. De 1710 a 1715 va treballar com a organista a la Basílica de Sant Francesc d'Assís, i probablement va estudiar contrapunt amb Giuseppe Tartini. Es va anomenar "Padre Boemo" a Itàlia. Després del venciment del seu càstig, va tornar a Praga, on es va dedicar a l'ensenyament. Entre els alumnes importants de la "escola Černohorský" es troben Jan Zach, Josef Seger, František Tůma i altres. El 1731 va tornar a Itàlia i va treballar com a organista a Pàdua. Černohorský va morir a Graz el 1742. És un avantpassat del compositor canadenc Peter Černohorský.
Segons la biografia d'Arta.cz a continuació, va oficialitzar en les noces del seu col·lega Šimon Brixi, pare de František Brixi.

## Estil

Černohorský va ser un important representant de l'estil barroc tardà. Va compondre fugues i toccatas per a orgue, així com obres vocals. Va influir profundament en l'evolució musical en txec com a compositor, a més de professor.

## Obres seleccionades

* Vesperae Minus Solemnes (1702-1710) per a cor, dos violins i orgue
* Regina Coeli (1712), antífona per a cor doble
* Laudetur Jesus Christus (1729) per a soprano, alt, tenor, baix, corda i orgue
* Precatus est Moyses
* Quare Domine Irasceris per a soprano, alt, tenor, baix, dos violins, viola, tres trompetes i orgue

## Referències

* 1 2 Vysloužil, Jiří (2001). Hudební slovník pro každého II (en txec). Vizovice: Lípa. pàg. 81. ISBN 80-86093-23-9.
* ↑ Vysloužil, Jiří (2001). Hudební slovník pro každého II (en txec). Vizovice: Lípa. pàg. 82. ISBN 80-86093-23-9.
# Bohèmia (modernisme)

La bohèmia fou un estil de vida idealista, aplicat a començaments de segle xx, el tema del qual és la recreació aplicada a la literatura que va néixer a la regió txeca de la Bohèmia. Encara que aquesta nova forma de vida tingui el seu origen en aquesta regió del centre d'Europa, la bohèmia es va expandir per arreu dels territoris europeus, entre els quals destaquen França, Catalunya i la resta d'Espanya.
En el modernisme català es poden trobar dos subgèneres que són: el Regeneracionisme o Vitalisme i l'Esteticisme o Decadentisme.
L'Esteticisme engloba aquells artistes que opinen que la modernització i l'europeïtzació de la cultura catalana no només s'ha de dur a terme en aspectes polítics i socials, sinó que també s'ha d'estendre a un sentit purament estètic. En aquest grup hi destaquen dos autors, que són Ramon Casas i Santiago Rusiñol. Els esteticistes creien que l'artista era superior a la resta de la societat perquè vivia dedicant-se a la creació de la bellesa.
Pel que fa als corrents Esteticistes o Decadentistes hi sorgiren les anomenades bohèmia daurada o rosa, i la bohèmia negre.
* Bohèmia daurada o rosa: en aquest grup s'hi trobaria a aquells artistes, descendents de la burgesia catalana, que es podien permetre viure de l'art sense cap problema referent a l'aspecte econòmic. Un exemple d'artista d'aquest grup seria Santiago Rusiñol.
* Bohèmia negra: comprèn a aquells artistes que normalment es trobaven inadaptats al medi urbà i sense cap suport econòmic, això provocava que sovint haguessin de malviure fent feines poc remunerades que, al mateix temps no els permetien viure de la seva passió, que era l'art.

## Referències

* ↑ Correa Ramón, Amelina. Alejandro Sawa y el Naturalismo Literario (en castellà). Universidad de Granada, 1993, p. 44. ISBN 8433818074.

## Bibliografia

* Badosa, Cristina. Josep Pla : el difícil equilibri entre literatura i política, 1927-1939. 1. ed.. Barcelona: Curial, 1994, pàg. 168. ISBN 9788472569690 [Consulta: 5 gener 2014].
* Lluís i Vidal-Folch, Ariadna. Viatge a l'Argentina del centenari : Santiago Rusiñol del Born al Plata. Barcelona: Casa América Catalunya, 2010, pàg. 9. ISBN 9788485736522 [Consulta: 5 gener 2014].
* Madrenas Tinoco, M. Dolors. «Modernisme i modernismes: Perfil estètic de les idees de Víctor Català». A: Enric Prat. Actes de les Primeres Jornades d'Estudi sobre la Vida i l'Obra de Caterina Albert i Paradís "Víctor Català" : l'Escala, 9-11 d'abril del 1992. 1. ed.. Barcelona: Publ. de l'Abadia de Montserrat u.a., 1993, pàg. 277. ISBN 9788478264018 [Consulta: 5 gener 2014].

## Vegeu també

* Bohèmia (cultura)
Viccionari
# Bohuslav Sobotka

Bohuslav Sobotka (n. Telnice, República Txeca, 23 d'octubre de 1971) és un polític i advocat txec. Membre del Partit Socialdemòcrata Txec (PSC), del que ha estat president del seu grup parlamentari, vicepresident i actual president.
Al govern txec, va ser nomenat en el 2002 com a Ministre d'Hisenda i la seva vegada també en 2005 va passar a ser Viceprimer Ministre.
Actualment després de la seva victòria en l'Eleccions generals de 2013, en successió de Jiří Rusnok va ser investit el 17 de gener de 2014 com 11è Primer Ministre de la República Txeca.

## Referències

* ↑ «El agrio triunfo de Bohuslav Sobotka». [Consulta: 3 març 2016].
* ↑ http://ecodiario.eleconomista.es/interstitial/volver/nuezene14/politica/noticias/5467462/01/14/Bohuslav-Sobotka-nombrado-nuevo-primer-ministro-de-la-Republica-Checa.html
* ↑ http://www.lavanguardia.com/politica/20140117/54399246591/bohuslav-sobotka-nombrado-nuevo-ministro-de-la-republica-checa.html
# Big Bend

«Big Bend» té aquests significats:
* Big Bend (Comtat de Placer), àrea no incorporada a l'estat de Califòrnia
* Big Bend (Comtat de Shasta), concentració de població designada pel cens dels Estats Units a l'estat de Califòrnia
* Big Bend (Comtat de Butte), àrea no incorporada de l'estat de Califòrnia
* Big Bend (Wisconsin), població dels Estats Units a l'estat de Wisconsin
* Parc Nacional de Big Bend, parc nacional dels Estats Units a Texas, prop de la Frontera amb Mèxic
* Ranxeria Big Bend, reserva índia al nord de Big Bend, al comtat de Shasta, Califòrnia
# Big Bend (Wisconsin)

Big Bend és una població dels Estats Units a l'estat de Wisconsin. Segons el cens del 2000 tenia 1.278 habitants.

## Demografia

Segons el cens del 2000, Big Bend tenia 1.278 habitants, 448 habitatges, i 348 famílies. La densitat de població era de 218,3 habitants per km².
Dels 448 habitatges en un 37,5% hi vivien nens de menys de 18 anys, en un 66,1% hi vivien parelles casades, en un 6,9% dones solteres, i en un 22,1% no eren unitats familiars. En el 17,6% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,21.
Per edats la població es repartia de la següent manera: un 28,9% tenia menys de 18 anys, un 7% entre 18 i 24, un 30% entre 25 i 44, un 25% de 45 a 60 i un 9% 65 anys o més.
L'edat mediana era de 37 anys. Per cada 100 dones de 18 o més anys hi havia 107,5 homes.
La renda mediana per habitatge era de 56.767 $ i la renda mediana per família de 61.771 $. Els homes tenien una renda mediana de 40.583 $ mentre que les dones 26.528 $. La renda per capita de la població era de 22.072 $. Aproximadament el 0,9% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Bend» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Big Bend». American Fact Finder. Oficina del Cens dels Estats Units, 12-01-2010.
# Big Boys

Big Boys és una sèrie de televisió britànica de comèdia de situació creada i escrita per Jack Rooke, emesa per primera vegada a Channel 4 i disponible a All 4 des del 26 de maig de 2022. És protagonitzada per Dylan Llewellyn i Jon Pointing com a estudiants universitaris de primer curs que conviuen, ambientat el 2013. La història s'explica des del punt de vista del personatge de Llewellyn, en Jack, en una versió semibiogràfica del mateix Rooke, que narra la sèrie, mentre es recupera de la mort del pare i explora la seva sexualitat per primera vegada. S'ha subtitulat al català per a FilminCAT.
La sèrie es va renovar per a una segona temporada l'agost de 2022, que es va començar a rodar el maig de 2023. Ambientada durant el curs 2014-2015, es va començar a emetre el 14 de gener de 2024.

## Producció

El novembre de 2020 es va anunciar la posada en marxa del programa, després d'un pilot que es va rodar al voltant de 2018.
La sèrie es basa en els espectacles teatrals de comèdia de Rooke Good Grief, Happy Hour i Love Letters. Rooke va dir que la sèrie era semiautobiogràfica; quan se li va preguntar "qunta veritat" tenia la sèrie, Rooke va comentar que era "un cinquanta-cinquanta".

## Referències

* ↑ «Big Boys». Goita què fan, ara!. [Consulta: 16 abril 2024].
* ↑ «Big Boys gets Series 2 at Channel 4». British Comedy Guide, 23-08-2022. [Consulta: 23 agost 2022].
* ↑ «Big Boys Series 2 now filming». British Comedy Guide, 07-06-2023. [Consulta: 14 novembre 2023].
* ↑ «Big Boys Series 2 launches in January». British Comedy Guide, 14-11-2023. [Consulta: 14 novembre 2023].
* ↑ «Big Boys on Channel 4 HD at 10:00pm January 14th, 2024». Digiguide.tv. [Consulta: 19 December 2023].
* ↑ «Big Boys - a sitcom by Jack Rooke - to be filmed for Channel 4». British Comedy Guide, 26-11-2020. [Consulta: 27 maig 2022].
* ↑ Gonzalez, Elliot. «I TALK TO Dylan Llewellyn». I Talk Telly, 23-05-2022. [Consulta: 27 maig 2022].
* ↑ Ryan, Anya. «Jack Rooke on his new Channel 4 comedy Big Boys: we never see straight/gay male friendships on screen». Evening Standard, 25-05-2022. [Consulta: 27 maig 2022].
# Tribu Ogba

Els ogbes són els membres d'un clan ijaw que viuen al sud de la ciutat de Warri, a l'estat del Delta, al sud de Nigèria. Ogbe-Ijoh i Diobiri són considerades ciutats del territori ogbe. Aquestes són ciutats autònomes, ja que no hi ha una autoritat central tribal. La ciutat d'Isaba també és considerada per alguns autors com una ciutat ogbe.
Els ogbes tracen els seus orígens des de les migracions protagonitzades per ekeremors i seimbiris cap a l'oest del delta del Níger. Els ogbes afirmen haver arribat a Warri abans que els itsekiris. Entre aquests dos grups humans hi ha hagut tensions al llarg de la història per al reclam d'aquesta ciutat com a pròpia.
Els ogbes parlen el dialecte Ogbe Ijo de la llengua izon.

## Història

Oguru (àlies Kala-Ogbo) és considerat el primer avantpassat del clan ogbe. Es creu que aquest va acompanyar a Ujo des d'Ife, però que va abandonar la zona de Forcada amb Ogula i altres persones. Oguru va donar nom a la zona de la ciutat de Warri, que és coneguda com a Ogbo-Ujo (significa terra d'Ujo). Aquests primers avantpassats dels oges van habitar les ribes dels rierols de la província de Warri abans que els oporomes hi arribessin. Quan aquests últims van arribar es van fusionar amb els ijos i va esdevenir els avantpassats dels ogbe-ijos i foren part de les mateixes migracions que van fundar la ciutat d'Ekeremo. El líder d'aquestes migracions fou Ewein, que va anomenar l'assentament d'Ogbo-Ijo amb el nom de la zona en la qual estava, però posteriorment s'anomenà Warri.
La família d'Ewein van anar a Warri quan van escapar de Benin City; es van assentar a l'aldea d'Okorotimi, també coneguda com a Ode Itsekiri, a prop de la ciutat d'Oru-Iselema (actualment Warri). Alguns dels seus descendents es van unir en matrimoni amb membres del grup ginuwa i altres van establir-se en altres ciutats i poblacions pròpies; aquests són els avantpassats dels actuals ogbes, isabes i altres comunitats ijaws.
Es considera que el clan ogbe es va fundar abans del segle xiv.

## Referències

* 1 2 3 4 5 ogbe ibe a ijawland.info
* 1 2 Alagoa, Ebiegberi Joe (2005). A History of the Niger Delta, Port Harcourt: Onyoma Research Publications. ISBN 978-37314-5-9
* ↑ llengua izon a l'ethnologue

## Bibliografia

* Alagoa E J. - A History of the Niger Delta - An historical interpretation of Ijo oral traditions. (1972 University of Ibadan Press).
* Moore W A. History of Itsekiri.(1936, Frank Cass & Co Ltd London)
* Owonaro S K - The History of Ijo and her Neighbouring tribes in Nigeria. (1949 Niger printing Press Lagos).
# Turó de les Mentides (les Franqueses del Vallès)

El Turó de les Mentides és una muntanya de 272 metres que es troba al municipi de les Franqueses del Vallès, a la comarca del Vallès Oriental.